Ligier Richier
Ligier Richier, ca. 1500-ca. 1567, fransk billedhugger, en af de betydeligste på overgangen mellem gotik og renæssance, virksom i Lorraine.
Til René de Châlons gravmæle i kirken Saint-Pierre i Bar-le-Duc udførte han i 1547 den stående, realistisk detaljerede figur af et delvis skeletteret menneske.
Andre bemærkelsesværdige arbejder er gravskulpturen af Filippa af Geldern (død 1547, Chapelle des Cordeliers, Nancy) og Gravlæggelsen (ca. 1554-64) i kirken Saint-Étienne i Saint-Mihiel med 13 figurskulpturer i naturlig størrelse.
Læs mere om fransk billedkunst.